तनुज बरानि बुथारग्रा दायनिगिरिखौ थाबैनो हमनांगौ आरो गोरानिफ्राय गोरा साजा थामहिनबा फासि होनांगौनि दाबि खालामदों अदालगुरि जिल्ला कच राजबंशी फरायसा आफादजों लोगोसे दुखुथिया न’खरनि सोद्रोमाफोरा ৷ असे लोगोआनो लोगोनि सुथुर जानाय बे जाथायनि गुबै दायनिगिरि समिरन बिश्बासखौ हमनानै गोख्रों साजा होनो पुलिस बिफान आरो हायुंगिरिखौ दाबि खालामदों ৷ जाथाया टंला ओनसोलाव सिंसिं जुजायनि अरबादि जोंगासिनो दं होन्नानै मिथिना मोन्नाय जादों ৷ सोंलु बेरखाङो ,दुखुथिया न’खरनि रान्दि बिमा-बिसि माइना बरा,बिनानाव-गथ’आ न्याय मोनगोन ना ? दिनैनि दिनाव कौटि थाखानि सोंथि जानानै फैदों ৷ ना आयेननि गबालंजों-थाखानि बोलोजों दायनिगिरिआ खारग’गोन नामा ? बिखौ समासो खिनथासिगोन ৷